FPT แกร่ง! กำไรสม่ำเสมอ
อีกก้าวแห่งความสำเร็จ ล่าสุด FPT บรรลุข้อตกลงกับ เซ็นทรัล วัตสัน ซึ่งเป็นผู้นำร้านค้าปลีกด้านสุขภาพและความงามอันดับหนึ่งของประเทศไทย
อีกก้าวแห่งความสำเร็จ ล่าสุด FPT บรรลุข้อตกลงกับ เซ็นทรัล วัตสัน ซึ่งเป็นผู้นำร้านค้าปลีกด้านสุขภาพและความงามอันดับหนึ่งของประเทศไทย
26 มิ.ย. 2563

คุณค่าบริษัท
อีกก้าวแห่งความสำเร็จสู่การเติบโตอย่างแข็งแกร่งในอนาคตของ บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT เพราะล่าสุดบริษัทบรรลุข้อตกลงกับบริษัท เซ็นทรัล วัตสัน จำกัด (เซ็นทรัล วัตสัน) ซึ่งเป็นผู้นำร้านค้าปลีกด้านสุขภาพและความงามอันดับหนึ่งของประเทศไทย สำหรับการจับมือมีวัตถุประสงค์ในการพัฒนาศูนย์กระจายสินค้าทันสมัยที่สามารถตอบโจทย์ความต้องการ และการใช้งานของธุรกิจโมเดิร์นเทรด
ในส่วนของคลังสินค้าจะตั้งอยู่ที่โครงการเฟรเซอร์สพร็อพเพอร์ตี้โลจิสติกส์พาร์ค ขอนแก่น บนทางหลวงหมายเลข 2 ถนนมิตรภาพ ใกล้กับอำเภอเมืองขอนแก่น จังหวัดขอนแก่น นับเป็นศูนย์กระจายสินค้าระดับภูมิภาค คาดว่าศูนย์กระจายสินค้าแห่งนี้จะพัฒนาแล้วเสร็จในไตรมาส 1/2564 ที่เพิ่มเติมจากศูนย์กระจายสินค้าที่พัฒนาโดย FPT แห่งแรกของเซ็นทรัล วัตสัน ที่ตั้งอยู่ในย่านบางพลี
เนื่องด้วยจะช่วยสนับสนุนให้เซ็นทรัล วัตสัน สามารถบริหารจัดการด้านโลจิสติกส์และซัพพลายเชนได้อย่างมีประสิทธิภาพ อีกทั้งยังช่วยลดค่าใช้จ่ายในการดำเนินงานในพื้นที่ภาคตะวันออกเฉียงเหนือ และเพิ่มขีดความสามารถในการจัดส่งสินค้าออนไลน์ได้อย่างรวดเร็วยิ่งขึ้น
อย่างไรก็ตามเมื่อพัฒนาโครงการแล้วเสร็จ FPT จะมีพื้นที่ศูนย์กระจายสินค้าที่ให้บริการแก่เซ็นทรัล วัตสัน รวมทั้งสองโครงการกว่า 21,000 ตารางเมตร  
ถึงอย่างไรทาง FPT มีความแข็งแกร่งอยู่แล้วเพราะถือเป็นหนึ่งในผู้พัฒนาอสังหาริมทรัพย์น้อยรายที่สามารถพัฒนาและส่งมอบคลังสินค้าทันสมัยที่มีคุณภาพสูงให้แก่ลูกค้าได้ในพื้นที่ต่าง ๆ ทั่วประเทศ รวมถึงภูมิภาคตะวันออกเฉียงเหนือของประเทศไทย ด้วยขนาดพื้นที่อาคารรวมกว่า 9,000 ตารางเมตร อาคารศูนย์กระจายสินค้าระดับภูมิภาคแห่งนี้จะสามารถรองรับการใช้งานในปัจจุบัน และการเติบโตทางธุรกิจของลูกค้าในอนาคตได้เป็นอย่างดี
ทั้งนี้ จึงไม่แปลกใจที่เห็นผลการดำเนินงานไตรมาส 2 สิ้นสุดวันที่ 30 มีนาคม 2563 บริษัทมีรายได้รวมลดลงเหลือ 5,090.01 ล้านบาท จากงวดเดียวกันของปีก่อน 5,508.72 ล้านบาท แต่บริษัทสามารถทำกำไรขยับขึ้นมาอยู่ที่ 838.49 ล้านบาท หรือ 0.42 บาทต่อหุ้น จากงวดเดียวกันของปีก่อน 75.58 ล้านบาท หรือ 0.04 บาทต่อหุ้น จากการรวมผลการดําเนินงานของ GOLD
ขณะที่ผลการดำเนินงานงวด 6 เดือน สิ้นสุดวันที่ 30 มีนาคม 2563 บริษัทมีรายได้รวมลดลงเหลือ 9,672.95 ล้านบาท จากงวดเดียวกันของปีก่อน 11,179.79 ล้านบาท แต่บริษัทมีกำไรขยับขึ้นมาอยู่ที่ 1,121.09 ล้านบาท หรือ 0.56 บาทต่อหุ้น จากงวดเดียวกันของปีก่อน 754.82 ล้านบาท หรือ 0.41 บาทต่อหุ้น ถือว่ายังรักษาผลการดำเนินงานได้อย่างมีประสิทธิภาพ
เช่นดังช่วงก่อนหน้าว่าด้วยผลการดำเนินงานเติบโตอย่างต่อเนื่อง เช่นในปี 2559 มีกำไรสุทธิ 275.03 ล้านบาท ต่อมาในปี 2560 มีกำไรสุทธิ 480.01 ล้านบาท ส่วนในปี 2561 มีกำไรสุทธิ 778.34 ล้านบาท และในปี 2562 มีกำไรสุทธิ 1,791.27 ล้านบาท
สรุปได้ว่า FPT มีความสามารถในการทำกำไรสม่ำเสมอ !!!
…
ผู้ถือหุ้นรายใหญ่
รายชื่อกรรมการ